التور النحاسى

التور النحاسى Brazen Bull او التور البرونزى Bronze Bull او التور السيسيلى Sicilian Bull هو الة تعذيب مريعه اخترعها " بريلوس الأتينى " فى اليونان القديمه عشان يدى اكبر قدر من الألم و العذاب وقت اعدام المدانين و قال الفكره لفالاريس طاغية أكارجا فأعجب بيها فصنع بريلوس " التور النحاسى " و بعد ما عمله امر فالريس بتجريبها على بريلوس نفسه لكن طلعوه من التور قبل ما يموت و قتله فيلاريس عن طريق رميه من فوق جبل فى ظروف تانيه.

التور النحاسى كان عباره عن دولاب على شكل تور مجوف ليه باب على الجنب و مصنوع كله من النحاس المخلوط بالزنك. الضحيه كانت بتتحط جوه التور و بيتم توليع نار تحت التور و بالتالى كان بيتحول لفرن و الضحيه كانت بتتشوى ببطء لغاية الموت.

مع مرور الوقت تم تطوير التور و بقى عباره عن الة تعذيب معقده فيها أنابيب تخلى صرخات الضحيه تطلع من جوه التور و كأنها صوت تور هايج و تطلع سحب دخان بخور. استخدمت الة التعذيب دى فى العصور الوسطانيه فى اوروبا لكن بطريقه اقل من استخدامها عند اليونايين و و فى العاده كانت بتستخدم فى وسط اوروبا.
 مصادر 
الرومان
تور نحاسى